Rat bendova
Rat Bendova je bosanskohercegovačka emisija čija se prva sezona uspješno prikazivala na OBN televiziji od kraja oktobra do 28. decembra, 2009. godine. Učesnici su bile grupe iz Bosne i Hercegovine i okolnih zemalja. Pobjedu u prvoj sezoni odnijela je grupa The Santos Brothers Band iz Bačke Palanke u Vojvodini. Projekat je započela OBN televizija. Prva sezona je snimana uživo svakog četvrtka u sarajevskom klubu Cinemas (Sloga). Voditelji su bili Feđa Fetahagić i Adrijana Kurtišaj, a backstage voditelji su bili Dario Baškarad i Fadil Hamzić. Žiri su sačinjavali Vinko Štefanac, Sead "Zele" Lipovača, Davor "Sula" Sučić, Lana Stanišić i Davor Gobac.